Lejligheden er meget velfungerende. Pænt, noget sparsomt indrettet. Wifi fungerede fint. Enormt TV ligeledes.
Modtagelsen fin, værtinden imødekommende og hjælpsom. Der var frugt, vin og blomster. Blomstrende potteplanter ude og inde. Nydeligt.
Sovesofa i stuen fungerede nemt, madrasser i det mindre soveværelse gode, i det store noget bløde. Godt badeværelse.
OK køkkenvæg i stuen, lidt sparsomt med udstyr i skuffen og få serveringsskåle.
2 dejlige altaner mod gade og gård.
Fantastisk velegnet beliggenhed, charmerende kvarter, og mange gode restauranter indenfor få min.s gang.
Man kan nemt gå både til Alex og til Rigsdagen og de store museer.
Gadeparkering koster €15 kl. 9-24, det samme som parkering i den lukkede kælder.
Forbedringer?: der er plads til vaskemaskine i badeværelset. Bedre madrasser i det store soveværelse.
Opvaskemaskine og køle/frys er under udskiftning i flg. værtinden.